CELEX: 62007TN0308
Language: mt
Date: 2007-08-16 00:00:00
Title: Kawża T-308/07: Rikors imressaq fis- 16 ta' Awwissu 2007 — Tegebauer vs Il-Parlament

10.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 269/49
            
         Rikors imressaq fis-16 ta' Awwissu 2007 — Tegebauer vs Il-Parlament
   (Kawża T-308/07)
   (2007/C 269/89)
   Lingwa tal-kawża: il-Ġermaniż
   Partijiet
   
      Rikorrent: Ingo-Jens Tegebauer (Trier, il-Ġermanja) (rappreżentant: R. Nieporte, avukat)
   
      Konvenut: Il-Parlament Ewropew
   Talbiet tar-rikorrent
   
               —
            
            
               tannulla d-deċiżjoni tal-Kumitat tal-Petizzjonijiet ta' l-20 ta' Ġunju 2007 relatata mal-petizzjoni Nru 95/2007;
            
         
               —
            
            
               torna li l-Parlament ibati l-ispejjeż.
            
         Motivi u argumenti prinċipali
   Ir-rikorrent jikkontesta d-deċiżjoni tal-Kumitat tal-Petizzjonijiet tal-Parlament Ewropew ta' l-20 ta' Ġunju 2007, li tiċħad il-petizzjoni tiegħu mingħajr eżami ulterjuri, bis-saħħa ta' l-Artikolu 191(6) tar-Regoli tal-Parlament Ewropew. Din il-petizzjoni tikkonċerna l-irkupru parzjali tal-kumpens imħallas waqt perijodu ta' prova bħala preparazzjoni għal karriera superjuri fi ħdan l-amministrazzjoni ġenerali fil-belt ta' Braunschweig.
   Ir-rikorrent isostni in sostenn tar-rikors tiegħu li d-deċiżjoni kkontestata mhijiex suffiċjentement immotivata. Huwa jqis barra minn hekk li l-kundizzjonijiet li għandhom jiġu soddisfatti mill-petizzjonijiet taħt l-Artikolu 194 KE, b'mod partikolari r-rabta ma' qasam ta' attività ta' l-Unjoni Ewropea, ġew soddisfatti.